## APSTIPRINĀTS

Rīgas Tehniskās universitātes

iepirkuma komisijas

2018.gada 27.decembra sēdē

 (protokols Nr.1)

**RĪGAS TEHNISKĀS UNIVERSITĀTES**

**IEPIRKUMA**

**„Elektromateriālu iegāde Rīgas Tehniskās universitātes vajadzībām”**

**(ID Nr. RTU 2018/97)**

# NOLIKUMS

1. **VISPĀRĪGĀ INFORMĀCIJA**
	1. **Iepirkums:** Publisko iepirkumu likuma 9.panta kārtībā.
	2. **Iepirkuma identifikācijas numurs**: RTU 2018/97
	3. **Pasūtītājs:**

**Rīgas Tehniskā universitāte**

Adrese: Kaļķu iela 1, Rīga, LV-1658

Izgl. iestādes reģ. Nr. 3341000709, PVN reģ. Nr. LV90000068977

Tīmekļvietne: [www.rtu.lv](http://www.rtu.lv)

* 1. **Pretendents** ir piegādātājs, kurš iesniedzis piedāvājumu.
	2. **Piegādātājs** - fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū piegādāt preci.
	3. Pasūtītājs iepirkuma veikšanai izveido Iepirkuma komisiju.

**Komisija –** Rīgas Tehniskās universitātes iepirkuma komisija, kas pilnvarota organizēt iepirkumu, saskaņā ar rīkojumu.

* 1. **Iepirkuma priekšmets**: elektromateriālu iegāde Rīgas Tehniskās universitātes vajadzībām, saskaņā ar tehnisko specifikāciju (turpmāk tekstā – “prece”).

Galvenais CPV kods: 31000000-6 (Elektriskie mehānismi, aparāti, iekārtas un palīgmateriāli; apgaismojums), papildu CPV kods: [44320000-9](http://www.iub.gov.lv/lv/iubcpv/parent/6071/clasif/main/) (Kabeļi un saistītie izstrādājumi); 32500000-8 (Telekomunikācijas iekārtas un piederumi); 38554000-3 (Elektrības skaitītāji); [44164000-7](http://www.iub.gov.lv/lv/iubcpv/parent/5931/clasif/main/) (Apvalki un caurules); [35125100-7](http://www.iub.gov.lv/lv/iubcpv/parent/3837/clasif/main/) (Sensori).

* 1. Preces tehniskais apraksts noteikts nolikuma 2.pielikumā.
	2. **Paredzamā līgumcena bez PVN:** 41 900,00 EUR.
	3. **Preces piegādes vieta:** Latvijas Republikas teritorija. Precīzas preces piegādes adreses noteiktas tehniskajā specifikācijā (nolikuma 2.pielikums).
	4. **Piedāvājuma izvērtēšanas kritērijs** ir saimnieciski visizdevīgākais piedāvājums, kuru nosaka, ņemot vērā tikai viszemāko kopējo vērtējamo svērto cenu (bez PVN). Kopējā vērtējamā svērtā cena (bez PVN) tiek izmantota tikai kā piedāvājumu izvērtēšanas kritērijs. Vispārīgā vienošanās tiks slēgta par paredzamo līgumcenu (nolikuma 1.9.punkts).

Pretendenta finanšu piedāvājumā norādītā piedāvātā vienas vienības cenu summa EUR bez PVN, katrai vienībai ņemot vērā tās svēruma kategoriju (norādīta 2.pielikumā 6.kolonnā ) un attiecīgajai kategorijai piešķirto koeficientu atbilstoši šādiem svērumiem:

1.tabula

|  |  |
| --- | --- |
| **Kategorija** | **Sadaļas SVARS jeb SVARĪGUMA koeficients iepirkumam** |
| A | 50 |
| B | 40 |
| C | 30 |
| D | 20 |
| E | 1 |

Aprēķinu kārtība: katras piedāvātās vienības cena tiek sareizināta ar tai piešķirto koeficientu, iegūstot cenu pēc svēruma, visu vienību cenas pēc svēruma tiek saskaitītas kopā, iegūstot vērtējamo svērto cenu.

Gadījumā, ja pirms tam, kad pieņems lēmumu par vispārīgās vienošanās slēgšanas tiesību piešķiršanu, vismaz divu piedāvājumu novērtējums ir vienāds, Pasūtītājs par izšķirošo piedāvājuma izvēles kritēriju nosaka - kritēriju, kas raksturo piegādātāja atbilstību sociālās aizsardzības prasībām, tai skaitā to, ka izraudzīto piedāvājumu iesniedzis piegādātājs, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku). Gadījumā, ja arī šis kritērijs būs vienāds vairākiem pretendentiem, Pasūtītājs rīkos atklātu izlozi.

* 1. Iepirkuma rezultātā ar vienu uzvarējušo pretendentu tiks noslēgta vispārīgā vienošanās (turpmāk arī - vienošanās).
	2. **Vienošanās darbības termiņš:** 12 mēneši vai līdz kopējās līgumcenas sasniegšanai, atkarībā no tā, kurš no nosacījumiem iestāsies pirmais.
	3. **Preces piegādes termiņš:** katrai preču pozīcijai noteikts nolikuma 2.pielikumā.
	4. Pretendents nav tiesīgs iesniegt piedāvājuma variantus.
	5. Norēķinu kārtība ir noteikta vispārīgās vienošanās projektā (3.pielikums).
	6. **Iepirkuma dokumentu saņemšana un citi nosacījumi:**
		1. Piegādātāji ar iepirkuma nolikumu var iepazīties un lejupielādēt pircēja profilā: Rīgas Tehniskās universitātes tīmekļvietnē [www.rtu.lv](http://www.rtu.lv) sadaļā „Publiskie iepirkumi” vai Rīgas Tehniskās universitātes Iepirkumu nodaļā, Kaļķu ielā 1 – 322.kab., Rīgā, darbdienās, līdz **2019.gada 9.janvāra**, plkst.1000.
		2. Pasūtītāja kontaktpersona, kura ir tiesīga iepirkuma gaitā sniegt organizatoriska rakstura informāciju par nolikumu: Mārtiņš Briedis, tālrunis: 67089497, fakss: 67089710, e-pasts: martins.briedis@rtu.lv.
	7. Piedāvājuma iesniegšana ir pretendenta brīvas gribas izpausme, tāpēc neatkarīgi no iepirkuma rezultātiem, Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.
	8. **Papildus informācijas pieprasīšana un sniegšana:**
		1. Informācijas apmaiņa starp Pasūtītāju un piegādātājiem notiek rakstiskā veidā pa pastu (adrese: Rīgas Tehniskā universitāte, Kaļķu iela 1 – 322.kab., Rīga, LV ‑ 1658), pa faksu (67089710), vienlaikus dokumenta oriģinālu nosūtot pa pastu vai elektroniski (e-pasts: martins.briedis@rtu.lv). Dokumenta oriģināls nav jānosūta pa pastu, ja dokuments iepriekš ir nosūtīts elektroniski, izmantojot drošu elektronisko parakstu.
		2. Ja piegādātājs ir laikus pieprasījis papildu informāciju par iepirkuma nolikuma iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju Pasūtītājs sniedz piegādātājam, kas uzdevis jautājumu, un vienlaikus ievieto šo informāciju pircēja profilā, kurā ir pieejams iepirkuma nolikums, norādot arī uzdoto jautājumu.
		3. Pasūtītājs nodrošina brīvu un tiešu elektronisko pieeju iepirkuma dokumentiem pircēja profilā: Pasūtītāja tīmekļvietnē [www.rtu.lv](http://www.rtu.lv) sadaļā „Publiskie iepirkumi”.
		4. Pasūtītājs, papildus informāciju, kā arī citu informāciju, kas ir saistīta ar šo iepirkumu, publicē pircēja profilā: Pasūtītāja tīmekļvietnē [www.rtu.lv](http://www.rtu.lv) sadaļā „Publiskie iepirkumi”.
		5. Piegādātājs pats ir atbildīgs par sekošanu aktuālajai informācijai, kas tiks publicēta pircēja profilā sakarā ar iepirkumu.
		6. Informācijas apmaiņai, kas neattiecas uz iepirkuma dokumentiem, piedāvājumiem, var izmantot mutvārdu saziņu. Mutvārdu saziņas saturs ir dokumentējams rakstveidā vai audioierakstos, ja tā var ietekmēt piedāvājumu saturu un piedāvājumu vērtēšanu.
	9. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas paaugstināšanai, pretendentam ir jāprognozē tirgus situācija sagatavojot finanšu piedāvājumu.
	10. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.
	11. Iepirkuma komisijas, pretendentu tiesības un pienākumi ir noteikti atbilstoši Publisko iepirkumu likumam.
1. **PIEDĀVĀJUMA IESNIEGŠANAS UN ATVĒRŠANAS VIETA, DATUMS UN KĀRTĪBA**
	1. Piedāvājums jāiesniedz līdz **2019.gada 9.janvāra, plkst.1000,** Rīgas Tehniskās universitātes Iepirkumu nodaļā, Kaļķu ielā 1 – 322.kab., Rīgā, LV-1658, darbdienās laikā (no pirmdienas līdz piektdienai) no plkst. 8:30 - 17:00. Saņemot piedāvājumu, Pasūtītāja pārstāvis to reģistrē uz aploksnes norādot piedāvājuma iesniegšanas datumu un laiku.
	2. Piedāvājums jāiesniedz personīgi vai atsūtot pa pastu. Pasta sūtījumam jābūt nogādātam 2.1.punktā noteiktajā vietā un termiņā. Pretendents pats personīgi uzņemas nesavlaicīgas piegādes risku.
	3. Ja piedāvājumu iesniedz pēc norādītā piedāvājumu iesniegšanas termiņa beigām, vai piedāvājums nav noformēts tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, to neatvērtu atdod atpakaļ pretendentam.
	4. Piedāvājumu publiskā atvēršanas sēde nav paredzēta.
	5. Pēc piedāvājumu iesniegšanas termiņa beigām pretendents nevar savu piedāvājumu grozīt.
	6. Piedāvājumu vērtēšanu Pasūtītājs veic slēgtās sēdēs.
2. **PIEDĀVĀJUMA NOFORMĒŠANA**
	1. Visiem dokumentiem jābūt latviešu valodā. Citās valodās iesniegtajiem dokumentiem jāpievieno apliecināts tulkojums latviešu valodā.
	2. Piedāvājums sastāv no viena sējuma. Piedāvājumā jāietver šādi dokumenti:
		1. Kvalifikācijas dokumenti, kuriem pievienots pieteikums iepirkumam (nolikuma 1.pielikumā – Pieteikuma vēstules forma);
		2. Tehniskā specifikācija – Tehniskais, Finanšu piedāvājums (2.pielikumā - Pasūtītāja tehniskā specifikācija, pretendenta - tehniskais, finanšu piedāvājums).
	3. Piedāvājums jāiesniedz datorrakstā ar sanumurētām lapām, caurauklots tā, lai piedāvājumā iekļautās lapas nav iespējams atdalīt vienu no otras, ar uzlīmi, uz uzlīmes jābūt norādītam lapu skaitam un datumam, uzlīmei jābūt apzīmogotai (ja attiecināms) un pretendenta (amatpersonas ar paraksta tiesībām vai pretendenta pilnvarotas personas) parakstītai. Ja uz piedāvājuma lapām tiek izdarīti labojumi, tie jāparaksta iepriekš minētajai personai.
	4. Pretendentam jāiesniedz viens piedāvājuma oriģināls papīra formātā un viena kopija elektroniski (CD, DVD datu nesējā vai zibatmiņā). Uz oriģināla iesējuma pirmās lapas jābūt norādei „Oriģināls”, uz kopijas – „Kopija”. Jebkura veida neskaidrību gadījumā noteicošais ir eksemplārs ar uzrakstu „Oriģināls“.
	5. Piedāvājuma oriģinālu un elektronisko kopiju jāiesaiņo kopā. Līmējuma vietai jābūt apstiprinātai ar pretendenta (amatpersonas ar paraksta tiesībām vai pretendenta pilnvarotas personas) parakstam. Uz kopējā iesaiņojuma jānorāda:
	6. Pasūtītāja nosaukums un adrese;
		1. **Iepirkumam „Elektromateriālu iegāde Rīgas Tehniskās universitātes vajadzībām” (iepirkuma ID Nr.: RTU 2018/97).**
		2. **„Neatvērt līdz 2019.gada 9.janvāra, plkst. 1000”.**
		3. Pretendenta nosaukums un adrese.
	7. Pretendents noformē dokumentu tulkojumus atbilstoši Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”, bet dokumentu atvasinājumus atbilstoši Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”.
	8. Visi piedāvājuma pielikumi ir tā neatņemamas sastāvdaļas.
	9. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, norādot personu, kura ir tiesīga apliecināt dokumentus amata nosaukumu, parakstu, paraksta atšifrējumu un apliecinājuma vietas nosaukumu un datumu, ja viss piedāvājums ir cauršūts vai caurauklots. Šādā gadījumā pretendents norāda pieteikuma vēstulē (1.pielikums) prasīto informāciju un uz attiecīgā dokumenta atvasinājuma vai tulkojuma norāda tā veidu (kopija, izraksts, noraksts vai tulkojums).
	10. Par jebkuru informāciju, kas ir konfidenciāla, jābūt īpašai norādei (konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju).
3. **Pretendentu IZSLĒGŠANAS GADĪJUMI**
	1. Pasūtītājs izslēdz pretendentu no dalības iepirkumā, ja uz pretendentu attiecas kāds no Publisko iepirkumu likuma 9.panta astotās daļas izslēgšanas gadījumiem.
	2. Pasūtītājs pārbaudi par pretendentu izslēgšanas gadījumu esamību veic kārtībā, kāda ir noteikta Publisko iepirkumu likuma 9.panta devītajā, desmitajā, vienpadsmitajā un divpadsmitajā daļā.
	3. Pasūtītājs veic pārbaudi un izslēdz pretendentu no dalības iepirkumā Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktajos gadījumos.
4. **Pretendentu KVALIFIKĀCIJA**
	1. Pretendentu kvalifikācijas prasības ir obligātas visiem pretendentiem, kas vēlas iegūt vispārīgās vienošanās slēgšanas tiesības.

1.tabula

|  |  |
| --- | --- |
| 5.2.Pretendentam ir jāatbilst šādām pretendentu kvalifikācijas prasībām: | 5.3.Lai pierādītu atbilstību Pasūtītāja noteiktajām kvalifikācijas prasībām, pretendentam jāiesniedz šādi pretendenta kvalifikāciju apliecinošie dokumenti:  |
| 5.2.1.Pretendents piekrīt nolikuma noteikumiem.  | 5.3.1.Pretendenta pieteikums par piedalīšanos iepirkumā, kas ir aizpildīts atbilstoši nolikuma 1.pielikumam – Pieteikuma vēstules formai. Ja piedāvājumu iesniedz personu apvienība, visi apvienības dalībnieki paraksta pieteikumu par piedalīšanos iepirkumā (izņemot gadījumu, ja personu apvienības dalībniekam, saskaņā ar pilnvaru ir tiesības pārstāvēt personu apvienību atsevišķi). |
| 5.2.2. Pretendents ir reģistrēts normatīvajos aktos noteiktajos gadījumos un kārtībā (ja normatīvie akti to paredz). | 5.3.2.Lai pārbaudītu nolikuma 5.2.2.punkta izpildi, par Latvijas Republikā reģistrētu pretendentu reģistrāciju atbilstoši normatīvo aktu prasībām, Pasūtītājs pārbaudīs Uzņēmumu reģistra datubāzē. Pretendentam, kas nav reģistrēts Uzņēmumu reģistrā, jāiesniedz dokuments, kas apliecina tā reģistrāciju, izņemot gadījumu, ja informācija ir pieejama publiskajā datubāzē. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām. |
| 5.2.3.Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības. | 5.3.3.Lai apliecinātu nolikuma 5.2.3.punkta izpildi, jāiesniedz dokuments, kas apliecina pretendenta pārstāvja, kurš paraksta piedāvājumu, paraksta (pārstāvības) tiesības. Ja pretendents iesniedz pilnvaru (oriģinālu vai atvasinajums), tad papildus tam jāiesniedz dokuments, kas apliecina, ka pilnvaras devējam ir pretendenta paraksta (pārstāvības) tiesības. Ja pārstāvības tiesības izriet no informācijas, kas iegūstama Uzņēmumu reģistra datubāzē, pieteikuma vēstulē ietverama norāde par šo faktu un Pasūtītājs pats par to pārliecināsies Uzņēmumu reģistra datubāzē. |

* 1. Ja piedāvājumu iesniedz personu apvienība vai personālsabiedrība, nolikuma 5.3.2., 5.3.3.punktos minētos dokumentus jāiesniedz par katru no attiecīgās personu apvienības dalībniekiem. Papildus jāiesniedz visu (personu), kas iekļautas apvienībā parakstīts sabiedrības līgums vai vienošanās (oriģināls vai atvasinājums), kurā arī būtu noradīts katras personas atbildības apjoms un veicamo darbu uzskaitījums. Ja piedāvājumu iesniedz fizisko vai juridisko personu apvienība jebkurā to kombinācijā piedāvājumā jānorāda personu, kura pārstāv persona apvienību iepirkumā.
	2. Ja pretendents savas kvalifikācijas atbilstības apliecināšanai balstās uz citu personu iespējām, pretendentu atlasei papildus jāiesniedz objektīvs pierādījums (piemēram, personas, uz kuras iespējām pretendents balstās, apliecinājums vai vienošanās) par sadarbību ar pretendentu konkrētā līguma izpildē, no kuras Pasūtītājs var gūt pārliecību, ka pretendenta rīcībā būs nepieciešamie resursi.
	3. Pretendentam ir tiesības piesaistīt apakšuzņēmēju, atbilstoši Publisko iepirkumu likumā un nolikumā noteiktajam, vienlaikus nodrošinot, lai apakšuzņēmējam tiktu sniegta piegādātāja rīcībā esošā informācija, ciktāl tā apakšuzņēmējam ir nepieciešama vispārīgās vienošanās savlaicīgai un kvalitatīvai izpildei. Pretendentam savā piedāvājumā ir jānorāda visus tos apakšuzņēmējus, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo pakalpojuma līguma daļu. Saskaņā ar Publisko iepirkumu likuma 63.panta trešo daļu, apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Šā panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
	4. Ja pretendents, ar kuru Pasūtītājs pieņēmis lēmumu slēgt vispārīgo vienošanās, ir personu apvienība, pretendentam ir pienākums 10 kalendāro dienu laikā no dienas, kad atbilstoši Publisko iepirkumu likumam var slēgt vispārīgo vienošanās pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu, ja tas nepieciešams vispārīgās vienošanās noteikumu sekmīgai izpildei.
1. PASKAIDROJUMI PAR TEHNISKĀ PIEDĀVĀJUMA SAGATAVOŠANU
	1. Pretendents tehnisko piedāvājumu sagatavo saskaņā ar nolikuma 2.pielikumā „Tehniskā specifikācija – Tehniskais, Finanšu piedāvājums” noteikto formu. Tehniskajā piedāvājumā pretendentam jānorāda: piedāvātās preces nosaukumu, ražotāju, modeli, kataloga numuru/kodu (ja attiecināms) un preces aprakstu.
	2. Pretendents tehnisko piedāvājumu sagatavo par visu iepirkuma apjomu.
	3. Pretendentam 2.pielikumā jāietver norāde uz ražotāja tīmekļvietni vai jāpievieno ražotāja dokumenti no kuriem Pasūtītājs var gūt nepārprotamu pārliecību par preces (parametru) atbilstību tehniskajā specifikācijā noteiktajām prasībām (tikai tehniskajā specifikācijā noteiktajām pozīcijām (2.pielikuma 14.kolonna)).
2. PASKAIDROJUMI PAR FINANŠU PIEDĀVĀJUMA SAGATAVOŠANU
	1. Pretendents finanšu piedāvājumu sagatavo saskaņā ar nolikuma 2.pielikumā „Tehniskā specifikācija – Tehniskais, Finanšu piedāvājums” noteikto formu.
	2. Piedāvātajā līgumcenā pretendents iekļauj:
		1. visas izmaksas, kas saistītas ar preces piegādi;
		2. visus valsts un pašvaldību noteiktos nodokļus un nodevas, izņemot pievienotās vērtības nodokli;
		3. citas izmaksas, kas ir saistošas pretendentam.
	3. Piedāvājuma līgumcena ir jāaprēķina un jānorāda ar precizitāti divas zīmes aiz komata, *euro*.
	4. Pretendents pievienotās vērtības nodokli (PVN) norāda atbilstoši Latvijas Republikas spēkā esošajos normatīvajos aktos noteiktajai kārtībai un noteiktajām likmēm.
	5. Vienību cenas, kuras piedāvā pretendents, ir noteikta uz visu vienošanās izpildes laiku un nevar tikt palielinātas.
3. **PIEDĀVĀJUMU NOFORMĒJUMA UN PRETENDENTU KVALIFIKĀCIJAS PĀRBAUDE**
	1. Pasūtītājs veic piedāvājumu noformējuma un pretendentu kvalifikācijas pārbaudi slēgtās sēdēs, kuras laikā pārbauda piedāvājumu atbilstību nolikumā noteiktajām noformējuma prasībām un pretendenta atbilstību nolikuma 5.punktā noteiktajām kvalifikācijas prasībām.
	2. Pasūtītājs, saskaņā ar Publisko iepirkumu likumu un nolikumu, pieņem lēmumu par piedāvājuma noraidīšanu vai tālāku piedāvājuma vērtēšanu.
	3. Pretendenta piedāvājums, kurš ir atbilstošs visām Pasūtītāja nolikumā noteiktajām kvalifikācijas prasībām, tiek virzīts tehniskā piedāvājuma atbilstības tehniskajai specifikācijai pārbaudei.
4. **TEHNISKĀ PIEDĀVĀJUMA ATBILSTĪBAS PĀRBAUDE**
	1. Pēc pretendentu kvalifikācijas pārbaudes, Pasūtītājs slēgtā sēdē veic pretendentu tehnisko piedāvājumu atbilstības pārbaudi tehniskajā specifikācijā noteiktajām prasībām.
	2. Pretendenta piedāvājums tiek noraidīts no dalības iepirkumā un netiek tālāk izvērtēts, ja Pasūtītājs konstatē, ka:
		1. nav iesniegti tehniskā piedāvājuma dokumenti vai tie un to saturs neatbilst nolikuma un tehniskās specifikācijas prasībām;
		2. pretendents nepiekrīt nolikuma noteikumiem.
	3. Ja tehniskais piedāvājums atbilst tehniskās specifikācijas prasībām, pretendenta piedāvājums tiek virzīts finanšu piedāvājuma vērtēšanai.
5. **FINANŠU PIEDĀVĀJUMA VĒRTĒŠANA**
	1. Pasūtītājs veic aritmētisko kļūdu pārbaudi pretendentu finanšu piedāvājumos. Ja Pasūtītājs konstatēs aritmētiskās kļūdas, Pasūtītājs šīs kļūdas izlabos. Par kļūdu labojumu un laboto piedāvājuma summu, Pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, Pasūtītājs ņem vērā labojumus.
	2. Ja piedāvājumu vērtēšanas laikā Pasūtītājam šķiet, ka pretendenta iesniegtais finanšu piedāvājums varētu būt nepamatoti lēts (šaubu gadījumā), Pasūtītājs pieprasa skaidrojumu par piedāvāto cenu vai izmaksām. Skaidrojums īpaši var atteikties uz ražošanas procesa izmaksām, izraudzītajiem tehniskajiem risinājumiem un īpaši izdevīgajiem preču piegādes apstākļiem, kas ir pieejami pretendentam, preču īpašībām un oriģinalitāti, vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu, pretendenta saņemto komercdarbības atbalstu vai cita veida nosacījumiem, kas ļauj piedāvāt šādu cenu.
	3. Pasūtītājs, konsultējoties ar pretendentu, izvērtē tā sniegtos skaidrojumus un pieņem lēmumu par piedāvājuma noraidīšanu vai tālāku piedāvājuma vērtēšanu.
6. **VISPĀRĪGĀS VIENOŠANĀS TIESĪBU PIEŠĶIRŠANA, VISPĀRĪGĀS VIENOŠANĀS NOSLĒGŠANA**
	1. Iepirkuma komisija par uzvarētāju iepirkumā atzīst pretendentu, kurš izraudzīts atbilstoši iepirkuma nolikumā noteiktajām prasībām un kritērijiem un nav izslēdzams no dalības iepirkumā saskaņā ar Publisko iepirkumu likuma 9.panta astoto daļu.

Lēmumā, ar kuru tiek noteikts uzvarētājs, papildus norāda visus noraidītos pretendentus un to noraidīšanas iemeslus, visu pretendentu piedāvātās līgumcenas un par uzvarētāju noteiktā pretendenta salīdzinošās priekšrocības.

Ja iesniegti iepirkuma nolikumā noteiktajām prasībām neatbilstoši piedāvājumi vai vispār nav iesniegti piedāvājumi, iepirkuma komisija pieņem lēmumu izbeigt iepirkumu bez rezultāta. Pasūtītājs triju darbdienu laikā pēc tam, kad pieņemts lēmums izbeigt iepirkumu bez rezultāta, sagatavo un publicē publikāciju vadības sistēmā informāciju par iepirkuma izbeigšanu bez rezultāta, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.

* 1. Triju darbdienu laikā pēc lēmuma pieņemšanas Pasūtītājs informē visus pretendentus par iepirkumā izraudzīto pretendentu vai pretendentiem un sniedz tiem nolikuma 11.1.punktā minēto lēmumā norādāmo informāciju vai nosūta minēto lēmumu, kā arī savā pircēja profilā nodrošina brīvu un tiešu elektronisku piekļuvi nolikuma 11.1.punktā minētajam lēmumam.
	2. Pasūtītājs slēdz vispārīgo vienošanās saskaņā ar Publisko iepirkumu likuma [60.panta](http://m.likumi.lv/doc.php?id=287760#p60) pirmās, otrās, trešās, ceturtās un piektās daļas prasībām ar Iepirkuma komisijas izraudzīto pretendentu. Pasūtītājs ir tiesīgs pārtraukt iepirkumu un neslēgt vispārīgo vienošanās, ja tam ir objektīvs pamatojums. Pasūtītājs triju darbdienu laikā pēc tam, kad pieņemts lēmums pārtraukt iepirkumu, sagatavo un publicē publikāciju vadības sistēmā informāciju par iepirkuma pārtraukšanu, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.
	3. Desmit darbdienu laikā pēc tam, kad noslēgta vienošanās, Pasūtītājs sagatavo un publikāciju vadības sistēmā publicē informatīvu paziņojumu par noslēgto vienošanās.
	4. Desmit darbdienu laikā pēc tam, kad stājas spēkā vienošanās vai tā grozījumi, pasūtītājs savā pircēja profilā ievieto attiecīgi vienošanās vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Vienošanās un tā grozījumu teksts ir pieejams Pasūtītāja tīmekļvietnē vismaz visā vienošanās darbības laikā, bet ne mazāk kā 36 mēnešus pēc vienošanās spēkā stāšanās dienas.
	5. Grozījumus vienošanās, kas noslēdzams Publisko iepirkumu likuma 9.pantā noteiktajā kārtībā, izdara, ievērojot Publisko iepirkumu likuma [61.pantu](http://m.likumi.lv/doc.php?id=287760#p61).
1. **PIELIKUMU SARAKSTS**
	1. Visi nolikuma pielikumi ir neatņemamas tā sastāvdaļas:
		1. 1.pielikums - Pieteikuma vēstules forma;
		2. 2.pielikums – Tehniskā specifikācija –Tehniskais, Finanšu piedāvājums forma;
		3. 3.ielikums – Vispārīgās vienošanās projekts.

 1.pielikums

Nolikumam ID Nr. RTU 2018/97

**PIETEIKUMA VĒSTULES FORMA**

**Piezīme**: *Iepirkuma pretendentam jāaizpilda tukšās vietas šajā formā.*

Iepirkums: „Elektromateriālu iegāde Rīgas Tehniskās universitātes vajadzībām”, iepirkuma ID Nr.: RTU 2018/97.

Kam: Rīgas Tehniskai universitātei

Pretendents \_\_\_\_\_\_\_\_\_\_\_\_\_\_\_\_\_\_\_\_\_( *pretendenta nosaukums),* tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(paraksttiesīgās personas vārds un uzvārds, amats)* personā apstiprinu, ka piekrītu iepirkuma noteikumiem. Piedāvāju veikt elektromateriālu piegādi, saskaņā ar nolikuma prasībām.

1. Apstiprinu, ka visi pievienotie dokumenti veido šo piedāvājumu.
2. Piekrītu, ka vispārīgā vienošanās stājas spēkā pēc abpusējas parakstīšanas saskaņā ar Jūsu noteikumiem.
3. Apliecinu, ka pretendentam ir pietiekami finanšu un tehniskie resursi vispārīgās vienošanās saistību izpildei.
4. Pakalpojuma izpildē piesaistīs apakšuzņēmēju/-us , nododot \_\_\_\_\_\_\_\_\_\_\_\_\_ darba daļu \_\_\_\_\_ *(norādīt procentus)* apmērā *(aizpilda, ja attiecināms, ja nav attiecināms norāda n/a)*.
5. Piesaistīs pakalpojuma izpildē personu , uz kuras spējām balstās *(aizpilda, ja attiecināms, ja nav attiecināms norāda n/a)*.
6. Informācija par pretendentu vai personu, kura pārstāv personu apvienību iepirkumā:
	1. Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Reģistrēts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. ar Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	4. Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	5. Biroja adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	6. Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vārds, uzvārds, amats)

* 1. Telefons:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	4. Nodokļu maksātāja reģistrācijas Nr.: \_\_\_\_\_\_\_\_\_\_\_\_\_\_\_\_\_\_\_
	5. Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	6. Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	7. Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	8. Informācija par to, vai piedāvājumu iesniegušā pretendenta (personu grupas gadījumā – katra dalībnieka) uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam atbilstoši Eiropas Komisijas 2003.gada 6.maija Ieteikumam par mikro, mazo un vidējo uzņēmumu definīciju (OV L124, 20.5.2003.):

|  |  |  |
| --- | --- | --- |
| **Persona***(norādīt nosaukumu un lomu (pretendents, personu apvienības dalībnieks), apakšuzņēmējs) iepirkumā)* | **Mazais uzņēmums***ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro***(atbilst/neatbilst)** | **Vidējais uzņēmums***ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro***(atbilst/neatbilst)** |
| **<>** | **<>** | **<>** |

*Ja pretendents ir personu apvienība (personu grupa) jānorāda:*

* + *persona, kura pārstāv personu apvienību iepirkumā: .*
	+ *katras personas atbildības apjoms: .*

APLIECINĀJUMI

Apliecinu šādu šajā piedāvājumā iesniegto dokumentu atvasinājumu un/vai tulkojumu pareizību:

1) KOPIJA piedāvājuma \_\_\_ lpp., kopā \_\_\_\_ (skaits);

2) NORAKSTS piedāvājuma \_\_\_\_ lpp., kopā \_\_\_\_ (skaits);

3) IZRAKSTS piedāvājuma \_\_\_ lpp., kopā \_\_\_\_ (skaits);

2) TULKOJUMS piedāvājuma \_\_\_ lpp., kopā \_\_\_\_ (skaits).

Ar šo uzņemos pilnu atbildību par iepirkumam iesniegto dokumentu komplektāciju, tajos ietverto informāciju, noformējumu, atbilstību nolikuma prasībām. Sniegtā informācija un dati ir patiesi.

Paraksts: \_\_\_\_\_\_\_\_\_\_\_\_\_ Vārds, uzvārds: \_\_\_\_\_\_\_\_\_\_\_\_\_\_\_ Amats: \_\_\_\_\_\_\_\_\_\_\_\_\_\_

2.pielikums

 Nolikumam ID Nr. RTU 2018/97

**TEHNISKĀ SPECIFIKĀCIJA – TEHNISKAIS, FINANŠU PIEDĀVĀJUMS**

(Pasūtītāja Tehniskās specifikācija, Pretendenta Tehniskais piedāvājums)

**Iepirkumam „Elektromateriālu iegāde Rīgas Tehniskās universitātes vajadzībām”,**

**ID Nr.: RTU 2018/97**

Tehniskā specifikācija – Tehniskais, Finanšu piedāvājums pievienots nolikumam Microsoft Excel formā.

 3.pielikums

Nolikumam ID Nr. RTU 2018/97

projekts

**VISPĀRĪGĀ VIENOŠANĀS Nr. \_\_\_\_\_\_\_\_\_\_\_\_\_**

Rīgā, 201\_\_.gada \_\_\_. \_\_\_\_\_\_\_\_\_\_\_\_

**Rīgas Tehniskā universitāte,** izglītības iestādes reģistrācijas Nr. 3341000709, kuras vārdā un interesēs, pamatojoties uz Rīgas Tehniskās universitātes Satversmi (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) un rektora 2015.gada 3.februāra rīkojuma Nr.01000-1.1/34 “Par paraksta tiesībām uz publisko iepirkumu līgumiem un ar publisko iepirkumu procedūrām saistītajiem dokumentiem” pamata rīkojas finanšu prorektors **Ingars Eriņš,** turpmāk tekstā – Pasūtītājs, no vienas puses, un

**\_\_\_\_\_\_\_\_\_\_\_\_\_**, reģistrācijas Nr.\_\_\_\_\_\_\_\_\_\_\_, kuras vārdā un interesēs, pamatojoties uz Statūtiem, rīkojas tās \_\_\_\_\_\_\_\_, turpmāk tekstā – Piegādātājs, no otras puses, abi kopā saukti - Puses, bet katrs atsevišķi saukts arī kā - Puse,

pamatojoties uz Publisko iepirkumu likuma 9.panta kārtībā organizētā iepirkuma „Elektromateriālu iegāde Rīgas Tehniskās universitātes vajadzībām” (iepirkuma identifikācijas Nr. RTU 2018/97) rezultātiem, bez maldības, viltus un spaidiem noslēdz vispārīgo vienošanās (turpmāk – Vienošanās), par turpmāk minēto:

1. **Definīcijas**
	1. **Akts -** kas apliecina, ka Precei vai kādai tās daļai ir konstatēti Defekti.
	2. **Defekti –** Piegādes, Preces apjomu vai kvalitātes neatbilstība Latvijas Republikā spēkā esošajiem normatīvajiem aktiem, tehniskajam piedāvājumam vai Vienošanai.
	3. **Iepirkums** – Publisko iepirkumu likuma kārtībā organizēts iepirkums „Elektromateriālu iegāde Rīgas Tehniskās universitātes vajadzībām”, identifikācijas Nr. RTU 2018/97.
	4. **Vienošanās –** šī Vienošanās ar visiem pielikumiem, iespējamajiem papildinājumiem un grozījumiem.
	5. **Līgumcena –** maksimāli iespējamā maksa par Preču Piegādi Vienošanās noteiktajā kārtībā un apmērā.
	6. **Nolikums** – Iepirkuma nolikums ar visiem tā pielikumiem.
	7. **Pasūtītāja pārstāvis -** Pasūtītāja pilnvarota persona, kas Vienošanās ietvaros kontrolēs līgumsaistību izpildi, pieņems vai nodos Preci.
	8. **Prece** – elektromateriāli saskaņā ar nolikumu un Piegādātāja iesniegto piedāvājumu par kuru piegādi tiek slēgta Vienošanās.
	9. **Piegāde** - Preces piegāde (transportēšana un izkraušana) saskaņā ar Vienošanās noteikumiem vai nodošana, ja Prece tiek saņemta tirdzniecības vietā.
	10. **Pavadzīme -** spēkā esošajiem normatīvajiem aktiem atbilstoša pavadzīme, ko Piegādātājs iesniedz Pasūtītājam par Preču Piegādi Vienošanās noteiktajā kārtībā un, kas apliecina, ka Prece ir Piegādāta saskaņā ar Vienošanās noteikumiem.
	11. **PVN –** pievienotās vērtības nodoklis.
	12. **Tehniskā specifikācija – Tehniskais, Finanšu piedāvājums** – Pasūtītāja tehniskā specifikācija, iepirkuma ietvaros Piegādātāja iesniegtais Tehniskais-finanšu piedāvājums (Vienošanās 1.pielikums).
	13. **Vienošanās kopējā līgumcena –** maksimāli iespējamā kopējā maksa par Preču Piegādi Vienošanās tekstā noteiktajā kārtībā un apmērā bez PVN.
	14. Vienskaitlis (pēc nepieciešamības) ietvers arī daudzskaitli un otrādi; lietvārds, lietots sieviešu dzimtē, (pēc nepieciešamības) ietvers arī vīriešu dzimti un otrādi.
2. **Vienošanās priekšmets**
	1. Pasūtītājs pasūta, bet Piegādātājs par Vienošanās minēto samaksu piegādā Preci Pasūtītāja objektos, kuri noteikti Vienošanās 1.pielikumā „Tehniskā specifikācija - Tehniskais, Finanšu piedāvājums”. Pasūtītājs apņemas pirkt, saņemt, un apmaksāt Preci Vienošanās noteiktajā termiņā, kartībā un apmērā.
	2. Prece tiek Piegādāta atbilstoši Piegādātāja iesniegtajam piedāvājumam (Vienošanās 1.pielikums), Vienošanās noteikumiem un Latvijas Republikā spēkā esošajiem normatīvajiem aktiem.
	3. Piegādātājs garantē, ka Prece atbilst spēkā esošiem valsts standartiem vai citos normatīvajos aktos noteiktajām Preces kvalitātes un atbilstības prasībām, kā arī Preces izgatavotāja sniegtajai informācijai (Preces marķējums, pievienotā instrukcija, uzglabāšanas noteikumi u.tml.).
	4. Piegādātājs veic Preces piegādi atsevišķās piegādēs atbilstoši Pasūtītāja pārstāvja veiktajiem pasūtījumiem. Pasūtītājs Vienošanās darbības laikā var iepirkt Preces pēc nepieciešamības tādā apjomā, kāds tam ir nepieciešams veicot pasūtījumus, saskaņā ar Vienošanās nosacījumiem.
	5. Puses vienojas, ja Pasūtītājam būs nepieciešamas Preces, kas nav iekļautas tehniskajā specifikācijā, bet ir Piegādātāja sortimentā, šādu Preču piegāde notiks tikai pēc cenas saskaņošanas ar Pasūtītāju. Piegādātājs šādām precēm piedāvā cenu, kas nepārsniedz tā preču katalogā, tirdzniecības vietā vai interneta veikalā norādīto šo preču cenu (ja tā atšķiras minētajos avotos, tad cena nepārsniedz lētāko no norādītajām). Šādu Preču apjoms Vienošanās izpildes laikā nevar pārsniegt 10% no Vienošanās 3.1.punktā norādītās Vienošanās kopējās līgumcenas.
3. **Vienošanās līgumcena un norēķinu kārtība**
	1. Vienošanās kopējā līgumcena par Preces piegādi Vienošanās darbības laikā nevar pārsniegt – **\_\_\_\_\_\_\_\_\_** **EUR** bez PVN.
	2. Papildus līgumcenai Pasūtītājs maksā Piegādātājam PVN normatīvajos aktos noteiktajā kārtībā un apmērā.
	3. Vienošanās 3.1.punktā minētajā līgumcenā iekļauti visi Piegādātāja izdevumi un izmaksas, kas attiecināmi uz Vienošanās norādītās Preces piegādi, ieskaitot transporta izmaksas līdz Pasūtītāja norādītajām Preces piegādes vietām, Preces izkraušanas izmaksas, nodokļus, izņemot – PVN, nodevas, garantijas, nekvalitatīvas, bojātas un/vai Vienošanās un tā pielikumu prasībām neatbilstošas Preces apmaiņas (ja tāda būs nepieciešama) izmaksas, darbaspēka izmaksas un citas izmaksas, kas Piegādātājam radīsies izpildot saistības saskaņā ar Vienošanās.
	4. Pasūtītājs Vienošanās darbības laikā var iegādāties Preci tādā apjomā, kāds tam ir nepieciešamas, un Pasūtītājs negarantē Piegādātājam noteiktā apjoma vai visu pozīciju iegādi Vienošanās darbības laikā. Pasūtītājam nav pienākums izlietot visu Vienošanās 3.1.punktā norādīto Vienošanās kopējo līgumcenu, pasūtot Preci Vienošanās noteiktajā kārtībā.
	5. Piegādātāja iesniegtajā finanšu piedāvājumā iekļautās vienību cenas nedrīkst tikt paaugstinātas visā Vienošanās darbības laikā. Piegādātājam ir tiesības piegādāt Preci par vienības cenu, kas ir mazāka, nekā norādītas Vienošanās 1.pielikumā „Tehniskā specifikācija– Tehniskais, Finanšu piedāvājums”.
	6. Preces piegādes adreses, nepieciešamības gadījumā, var tikt mainītas vai papildinātas, un adrešu maiņa nevar būt par pamatu Vienošanās 1.pielikumā norādīto Preces vienību cenu maiņai.
	7. Par Piegādātāja faktiski veiktajām piegādēm, Pasūtītājs apmaksu veic 20 dienu laikā pēc abpusēji parakstītas pavadzīmes saņemšanas, ņemot vērā Preces vienību cenas, bet kopumā nepārsniedzot Vienošanās 3.1.punktā noteikto kopējo līgumcenu.
	8. Ja Preces garantijas laikā tiek konstatēti Defekti līdz Vienošanās 3.7.punktā norādītajam Pavadzīmes apmaksas termiņam, Puses rīkojas atbilstoši Vienošanās 8.nodaļā noteiktajam.
	9. Maksājums skaitās izdarīts brīdī, kad Pasūtītājs veicis maksājumu no sava norēķinu konta.
	10. Piegādātājs, sagatavojot pavadzīmi, tajā iekļauj informāciju par preci, to apjomu, vienību cenu, kopējo cenu, **pilnu iepirkuma nosaukumu un identifikācijas numuru, Vienošanās datumu, numuru un Preces piegādes adreses**. Ja Piegādātājs nav iekļāvis šajā Vienošanās punktā noteikto informāciju pavadzīmē, Pasūtītājam ir tiesības prasīt Piegādātājam veikt atbilstošas korekcijas pavadzīmē un līdz brīdim, kamēr Piegādātājs nav novērsis nepilnības, – neapmaksāt Piegādātājam pienākošo summu.
	11. Piegādātājam ir pienākums informēt Vienošanās 12.1.punktā norādīto personu, tiklīdz Piegādātāja apstiprinātās izmaksas sasniedz 80% no Vienošanās 3.1.punktā noteiktās līgumcenas, kā arī pēc 100% summas sasniegšanas apturēt turpmākas piegādes.
4. **Preces piegādes noteikumi un piegādes termiņi**
	1. Piegādātājs par saviem līdzekļiem nodrošina savlaicīgu, Vienošanās nosacījumiem atbilstošu Preces piegādi atsevišķu piegāžu veidā, saskaņā ar Pasūtītāja pārstāvja vai citas Pasūtītāja pilnvarotas personas veiktajam Preces pasūtījumam.
	2. Piegādātājs Preces Piegādi veic termiņā, kas noteikts Līguma 1.pielikumā (katrai preču pozīcijai) no pasūtījuma apstiprinājuma dienas.
	3. Pasūtītāja pārstāvis vai cita Pasūtītāja pilnvarota persona Preces pasūta sagatavojot rakstveida pasūtījumu un nosūta uz Vienošanās minēto Piegādātāja faksu \_\_\_\_\_\_\_\_\_\_\_\_, e-pastu \_\_\_\_\_\_\_, Piegādātāja tīmekļvietnē \_\_\_\_\_\_\_\_\_ vai Piegādātāja tirdzniecības vietnē.
	4. Pasūtījumi veicami darbdienās no plkst. 8:30 līdz 17:00. Ja pasūtījums veikts pēc norādītā darba laika, tas uzskatāms par saņemtu nākamās darbdienas plkst. 8:30.
	5. Pasūtītājs pasūtījumā norāda vismaz šādu informāciju: Preces nosaukumu (pozīcijas numurs un nosaukums), Preces vienību skaitu (t.sk. mērvienību), piegādes adresi, vēlamo piegādes termiņu, Pasūtījuma kontaktpersonas vārdu, uzvārdu, tālruņa numuru un e-pasta adresi.
	6. Piegādātājam ir pienākums ne vēlāk kā vienas darbdienas laikā, nosūtot rakstveida atbildi uz attiecīgā Pasūtītāja pārstāvja elektronisko pasta adresi (ja pasūtījums tiek veikts tirdzniecības vietā, par šādu atbildi tiks uzskatīta izrakstītā Pavadzīme), veikt kādu no šādām darbībām:
		1. apstiprināt pasūtījuma saņemšanu un iespēju izpildīt pasūtījumu (pasūtījuma apstiprinājums), ietverot Vienošanās 4.10.punktā norādīto informāciju;
		2. informēt par trūkstošo informāciju, kas nav iesniegta saskaņā ar Vienošanās 4.5.punktu;
		3. informēt par to, ka Piegādātājs Vienošanās tekstā norādītajā termiņā nevar piegādāt kādu Preci vai nevar izpildīt citas Vienošanās tekstā pielīgtās saistības, norādot, kuru pasūtīto Preci Piegādātājs nespēj piegādāt (Preces nosaukumu, pozīcijas numuru Vienošanās 1.pielikumā vai pasūtījumā, Preces daudzumu un cenu) un termiņu, kādā to varēs piegādāt, vai norādi, ka Preci nevarēs piegādāt visā turpmākajā Vienošanās darbības laikā. Ja Preces piegāde nebūs iespējama visā Vienošanās darbības laikā, par to informējama arī Vienošanās 12.1.punktā norādītā persona, norādot arī piegādes neiespējamības iemeslus.
	7. Ja Piegādātājs objektīvu iemeslu dēļ nevar piegādāt Preci Vienošanās 1.pielikumā norādītajā termiņā un Pasūtītāja pārstāvis piekrīt Preces piegādei ilgākā termiņā, Piegādātājs ir tiesīgs Preci piegādāt termiņā, par kuru Puses ir vienojušās, ja vien piegādes termiņš nepārsniedz Vienošanās termiņu.
	8. Ja Piegādātājs nevar Preci piegādāt Vienošanās 1.pielikumā norādītajā termiņā un Pasūtītāja pārstāvis nepiekrīt Piegādei ilgākā termiņā, Piegādātājam tiks piemērotas Vienošanās 10.1.punktā noteiktais līgumsods.
	9. Ja Piegādātājs konstatē, ka tas nevar un Vienošanās spēkā esamības laikā nevarēs piegādāt kādu no Precēm, tas, tiklīdz to konstatē, bet ne vēlāk kā Vienošanās 4.6.punktā noteiktajā termiņā vai, ja šī informācija kļuvusi zināma nesaistīti ar pasūtījumu, triju darbdienu laikā no informācijas iegūšanas rakstveidā informē par to Pasūtītāja pārstāvi, kas pasūtījis Preci, un Vienošanās 12.1.punktā norādīto personu.
	10. Pasūtījums uzskatāms par apstiprinātu no Piegādātāja puses ar brīdi, kad Piegādātāja pārstāvis nosūtījis apstiprinājumu, kas satur informāciju par galīgo Preces veidu (pozīcijām), daudzumu, Preces cenu un Piegādes vietu un laiku, uz Pasūtītāja pārstāvja elektronisko pastu, vai apstiprinājis minēto informāciju Vienošanās 4.3.punktā norādītajā Piegādātāja tirdzniecības vietā, izsniedzot Preci un Pavadzīmi.
	11. Piegādātājs Preces piegādi veic uz vienu vai dažām no Vienošanās 1.pielikumā norādītājām adresēm. Piegādātājs apņemas piegādāt Preces Pasūtītājam ar savu transportu.
	12. Piegādātājs apņemas segt visas ar Preces piegādi saistītas izmaksas uz visām Preces piegādes adresēm. Pasūtītājs nodrošina Preču bezmaksas piegādi, ja pasūtījuma kopējā summa vienāda vai pārsniedz 70,00 EUR (bez PVN).
	13. Piegādātājam ir pienākums piegādāt Preci apstiprinājumā norādītajā termiņā un vietā, kā arī par apstiprinājumā norādīto cenu, kas nav lielāka par Vienošanās 1.pielikumā norādīto Preces vienības cenu. Piegādes termiņš sākas nākamajā dienā pēc Vienošanās 4.10.punktā norādītā Pasūtījuma apstiprinājuma dienas.
	14. Ne vēlāk kā vienu darbdienu pirms attiecīgas Preces Piegādes Piegādātājam ir pienākums saskaņot ar attiecīgo Pasūtītāja pārstāvi Preces Piegādes laiku, ņemot vērā, ka Preces Piegāde var notikt jebkurā darbdienā no plkst. 8:30 līdz 17:00, atbilstoši Vienošanās noteikumiem apstiprinātajā termiņā.
	15. Preču piegādes adreses maiņas gadījumā Pasūtītājs Piegādātāju informē vienu darbdienu pirms saskaņotā Piegādes termiņa.
	16. Piegādātājs savlaicīgi informē Pasūtītāju par iespējamo Preču piegāžu aizkavēšanos pēc tam, kad par to ir saņemta informācija, un saskaņo ar Pasūtītāja pilnvaroto pārstāvi citu piegādes laiku.
	17. Par Preču piegādes brīdi uzskatāms datums, kurā Pasūtītāja un Piegādātāja pārstāvji ir parakstījuši Pavadzīmi par Preču saņemšanu un Pasūtītājs faktiski saņēmis Preci.
	18. Īpašuma tiesības uz piegādātajām Precēm pāriet Pasūtītājam pēc atbilstošās pavadzīmes nomaksas brīža. Preču nejauša bojājuma vai bojāejas risks pāriet Pasūtītājam no Pavadzīmes parakstīšanas un Preces faktiskās saņemšanas brīža.

1. **Preces pieņemšanas kārtība**
	1. Piegādātājs Preces Pasūtītājam nodod kopā ar dokumentāciju, kas satur Preces raksturojumu, īpašības un lietošanas noteikumus/instrukciju (ja pieejama). Preces atbilstību Pavadzīmē norādītajam Pasūtītājs apstiprina ar savu parakstu uz Pavadzīmes. Pie Preces nodošanas tiek pārbaudīts tās sortiments un daudzums. Preces nodošana Pasūtītājam tiek fiksēta ar Pavadzīmi, kuru paraksta abu Pušu pārstāvji.
	2. Pasūtītājs Preces atbilstību Vienošanās, tehniskās specifikācijas nosacījumiem pārbauda 10 dienu laikā no abpusējas Pavadzīmes parakstīšanas dienas. Šajā punktā noteiktajā termiņā Pasūtītājam ir tiesības izteikt pretenzijas par Preces kvalitātes neatbilstību Vienošanās, tehniskās specifikācijas noteikumiem un Latvijas Republikā spēkā esošo normatīvo aktu prasībām.
	3. Pasūtītājs nepieņem neatbilstošas kvalitātes Preces. Informāciju par neatbilstībām (Defektu būtību) Pasūtītājs norāda Pavadzīmē vai aktā un nepieņem Preci, kurai konstatēti Defekti.
	4. Ja Preču pieņemšanas laikā tiek konstatēts, ka Piegādātāja Pavadzīmē norādītais un piegādātājs Preču daudzums ir mazāks nekā Pasūtītāja pasūtītājs apjoms, Pasūtītāja pārstāvis pieņem Preci piegādātajā apjomā un Piegādātājs ne vēlāk kā nākamajā darbdienā veic attiecīgas korekcijas – sagatavo iztrūkstošo Preces apjomu un Pavadzīmi, un iztrūkstošo Preci piegādā Pasūtītājam.  Ja piegādāts lielāks Preču daudzums nekā noteikts pasūtījumā un Pavadzīmē, Pasūtītāja pārstāvis pieņem tikai pasūtīto Preču skaitu un Piegādātājs iesniedz precizētu pavadzīmi.
	5. Ja Aktā minētie Defekti radušies Piegādātāja darbības vai bezdarbības rezultātā, izdevumi šo neatbilstību novēršanai pilnībā ir jāapmaksā Piegādātājam.
2. **Pasūtītāja tiesības un pienākumi**
	1. Pasūtītājs apņemas veikt maksājumu par Preci Vienošanās noteiktajā termiņā un apmērā.
	2. Pasūtītājam ir tiesības pieprasīt un ne vēlāk kā triju darbdienu laikā no Piegādātāja saņemt informāciju par Vienošanās izpildes gaitu, Piegādes laiku vai apstākļiem, kas varētu kavēt Piegādi.
	3. Pasūtītājam ir pienākums parakstīt Pavadzīmi, ja Prece ir Piegādāta saskaņā ar Vienošanās noteikumiem.
3. **Piegādātāja tiesības un pienākumi**
	1. Piegādātājam Preču Piegāde jāveic patstāvīgi. Piegādātājs ir tiesīgs Vienošanās izpildei piesaistīt apakšuzņēmējus tikai Publisko iepirkumu likumā noteiktajā kārtībā un apmērā. Gadījumā, ja Vienošanās izpildē tiek piesaistīti apakšuzņēmēji, Piegādātājs atbild Pasūtītājam par to saistību pienācīgu izpildi tā, it kā pats būtu pildījis attiecīgo Vienošanās daļu. Vienošanās izpildē iesaistīto apakšuzņēmēju nomaiņa un jauna apakšuzņēmēja piesaiste jānodrošina atbilstoši Publisko iepirkumu likuma 62.pantam.
	2. Piegādātājam ir pienākums triju darbdienu laikā pēc Pasūtītāja pieprasījuma, rakstveidā sniegt informāciju par Vienošanās izpildes gaitu, Piegādes laiku vai apstākļiem, kas varētu kavēt Piegādi.
	3. Piegādātājs garantē piegādātās Preces atbilstību tehniskajai specifikācijai, garantē Preces kvalitāti un garantijas nodrošināšanu no Preces pieņemšanas brīža.
	4. Piegādātājam ir pienākums ne vēlāk kā līdz katra mēneša 15.datumam elektroniski iesniegt Vienošanās 12.1.punktā minētajai personai atskaiti par iepriekšējā mēnesī izsniegtajām Precēm, to skaitu un summu, ar sadalījumu pa Pavadzīmēm, elektroniski apstrādājamā formātā.
	5. Piegādājot Preci, Piegādātājam ir jāievēro Vienošanās noteikumi un Pasūtītāja pārstāvja tiešie norādījumi un prasības.
	6. Piegādi mācību auditorijās jāveic, netraucējot mācību procesu.
4. **Preces garantijas nosacījumi**
	1. Piegādātājs apliecina, ka Vienošanās izpildē tam ir saistoši nolikumā minētie nosacījumi attiecībā uz Preces Piegādi un garantijas apkalpošanu Preces garantijas laikā.
	2. Precēm to ekspluatācijas vietā garantijas laiks ir noteikts tehniskajā specifikācijā (1.pielikums) no Preces Pavadzīmes abpusējas parakstīšanas dienas. Šajā termiņā Piegādātājs nodrošina, ka Prece saglabā savas īpašības un tai netiks konstatēti Defekti, kurus neietekmē dabiskais nolietojums.
	3. Par Preces redzamajiem Defektiem Pasūtītājam ir jāpaziņo Piegādātājam 10 dienu laikā no Preču pieņemšanas dienas. Par Preču slēptajiem Defektiem, kā arī Preces garantijas laikā konstatētajiem Defektiem Pasūtītājam ir jāpaziņo Piegādātājam piecu darbdienu laikā no šo Defektu atklāšanas dienas. Defektu gadījumā Pasūtītājs nosūta Piegādātājam rakstveida pretenziju, norādot konstatētos Defektus, un uzaicina Piegādātāju Pasūtītāja norādītajā adresē un termiņā ierasties parakstīt aktu par Preces konstatētajiem Defektiem. Piegādātāja neierašanās gadījumā Pasūtītāja norādītajā adresē un termiņā, Pasūtītājs ir tiesīgs vienpusēji sagatavot aktu un nosūtīt sagatavoto aktu Piegādātājam.
	4. Visas Vienošanās nosacījumiem neatbilstošās Preces Piegādātājs par saviem līdzekļiem nomaina pret Vienošanās nosacījumiem atbilstošām Precēm un piegādā Pasūtītājam ne vēlāk kā piecu darbdienu laikā pēc Pasūtītāja paziņojuma par atklātajiem Defektiem saņemšanas dienas, vai, ja objektīvu iemeslu dēļ tas nav iespējams un Pasūtītājs piekrīt, ar Pasūtītāju saskaņotā termiņā. Ja nomaiņa nav iespējama un Pasūtītājs ir veicis apmaksu, Piegādātājs atmaksā attiecīgo summu ne ilgāk kā 30 dienu laikā pēc pavadzīmes saņemšanas no Pasūtītāja.
	5. Ja Defekti konstatēti līdz Preču samaksas dienai, Pasūtītājs nodod Preci Piegādātājam atpakaļ to saņemšanas vietā un tiek noformēta jauna pavadzīme, kurā tiek norādīta tikai Prece, kas atbilst Vienošanās noteikumiem. Šādas Pavadzīmes apmaksas termiņš tiek skaitīts no Pavadzīmes parakstīšanas dienas.
	6. Piegādātājam nav pienākums apmainīt Preci, kurai konstatēti Defekti, kas radušies tāpēc, ka Pasūtītājs nav ievērojis Piegādātāja iesniegto Preces lietošanas instrukciju un uzglabāšanas noteikumus.
	7. Ja Aktā minētie Defekti radušies Piegādātāja darbības vai bezdarbības rezultātā, izdevumi šo neatbilstību novēršanai pilnībā ir jāapmaksā Piegādātājam.
	8. Transporta, kā arī citus izdevumus Preču garantijas nodrošināšanai sedz Piegādātājs.
	9. Pasūtītājs Defektus var pieteikt pa tālruni \_\_\_\_\_\_\_\_ darbdienās no plkst.9:00 – 17:00, vai pa e-pastu \_\_\_\_\_\_\_\_\_@\_\_\_\_\_\_\_\_\_\_\_\_\_. Defekti, kuri iesniegti pēc plkst. 17:00, uzskatāmi par iesniegtiem nākamajā darbdienā plkst.9:00.
5. **Nepārvaramas varas apstākļi** (*ForceMajeure*)
	1. Puses tiek atbrīvotas no atbildības par daļēju vai pilnīgu Vienošanās paredzēto saistību neizpildi, ja šāda saistību neizpilde ir radusies nepārvaramas varas (*ForceMajeure*) iestāšanās rezultātā pēc Vienošanās parakstīšanas dienas kā ārkārtēji apstākļi, kurus Pusēm nebija iespējams ne paredzēt, ne novērst.
	2. Pie *ForceMajeure* pieskaitāmi notikumi, kas neiekļaujas Pušu iespējamās kontroles un ietekmes robežās – ūdens plūdi, zemestrīce un citas dabas stihijas, ugunsnelaime, karš un kara darbība, streiki, kā arī likumdevēja, izpildinstitūciju un tiesu institūciju pieņemtie akti.
	3. Par nepārvaramas varas apstākli nevar tikt atzīta Piegādātāja saistību neizpilde, vai nesavlaicīga izpilde.
	4. Pusei, kura nokļuva *ForceMajeure* apstākļos, bez kavēšanās, iespējami īsākā laikā (bet ne vēlāk kā piecu darbdienu laikā no attiecīgo apstākļu uzzināšanas) par šādiem apstākļiem rakstiski jāziņo otrai Pusei. Ziņojumam jāpievieno izziņa, ko izsniegušas kompetentas iestādes un kura satur minēto apstākļu apstiprinājumu un raksturojumu.
	5. Ar rakstisko vienošanos Puses apliecinās, vai šādi *ForceMajeure* apstākļi traucē vai padara Vienošanās saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos Vienošanai. Līgumsaistību turpināšanas gadījumā Puses apņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
	6. Ja Vienošanās 9.2.punktā minēto apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Vienošanās izpildes. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās. Vienošanās izbeigšanas gadījumā katrai Pusei ir jāatdod otrai tas, ko tā ir izpildījusi vai par izpildīto jāatlīdzina.
	7. Puses ir atbrīvoti no atbildības par Vienošanās noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ, ko attiecīgā Puse nevarēja paredzēt un novērst.
6. **Pušu atbildība**
	1. Par katru nokavēto Preces Piegādes dienu, Defektu novēršanas dienu, garantijas laikā Defektu novēršanas dienu, Piegādātājs maksā Pasūtītājam līgumsodu 0,5% apmērā no apstiprinātā pasūtījuma summa, bet ne vairāk par 10% no Vienošanās kopējās līgumcenas.
	2. Ja Pasūtītājs Vienošanās paredzētajā termiņā un apjomā neveic maksājumu par Preci, Piegādātājam ir tiesības pieprasīt no Pasūtītāja līgumsodu 0,5% apmērā no laikā nesamaksātās summas par katru nokavēto maksājuma dienu, bet ne vairāk par 10% no laikā nesamaksātās summas.
	3. Ja Piegādātājs vispār nevar piegādāt kādu Preci un par to nav informējis Pasūtītāju atbilstoši Vienošanās 4.9.punktam vai ir informējis par to Pasūtītāju atbilstoši Vienošanās 4.9.punktam, bet situācija neatbilst Vienošanās 13.2.punktā norādītajiem gadījumiem, Pasūtītājam ir tiesības pieprasīt Piegādātājam maksāt līgumsodu 5,00 *euro* apmērā par katru šādu pozīciju, bet ne vairāk kā 10% no kopējā līgumcenas.
	4. Līgumsoda samaksa neatbrīvo Puses no to saistību pilnīgas izpildes.
	5. Gadījumā, ja Pasūtītājam rodas tiesības uz Vienošanās pamata pieprasīt no Piegādātāja līgumsodu vai jebkuru citu maksājumu, Pasūtītājam, iepriekš rakstveidā brīdinot Piegādātāju, ir tiesības ieturēt līgumsodu vai jebkuru citu maksājumu no Piegādātājam izmaksājamajām summām.
	6. Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies vienas Puses, tā darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.
7. **Konfidencialitāte**
	1. Puses apņemas ievērot konfidencialitāti savstarpējās attiecībās, tajā skaitā:
		1. nodrošināt Vienošanās minētās informācijas neizpaušanu no trešo personu puses, kas piedalās Vienošanās izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
		2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Vienošanos vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
		3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Vienošanās noteikumiem ir paredzēts darīt zināmu trešajām personām.
	2. Puses vienojas, ka konfidencialitātes noteikumu neievērošana ir rupjš Vienošanās pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	3. Šis Vienošanās nodaļas noteikumiem nav laika ierobežojuma un uz to neattiecas Vienošanās darbības termiņš.
8. **Pušu pārstāvji**
	1. Pasūtītājs pilnvaro <*amats, vārds, uzvārds>,<tālrunis>, <e-pasts>*, lai tas Vienošanās darbības laikā veiktu šādas darbības:
		1. kontrolēt Vienošanās noteikto saistību izpildi;
		2. no Piegādātāja saņemtu Vienošanās 7.4.punktā minēto atskaiti par Vienošanās izpildi, kā arī informāciju par Preci, kuru vairs nav iespējams piegādāt.
	2. Pasūtītājs pilnvaro Pasūtītāja pārstāvjus (Vienošanās 2.pielikums), lai tie Vienošanās darbības laikā veiktu šādas darbības:
		1. apzinātu nepieciešamo Preču veidu un daudzumu un veiktu to pasūtīšanu no Piegādātāja, saskaņojot piegādes laiku un vietu;
		2. veikt Preces pasūtījumu;
		3. saskaņot Preces piegādes laiku;
		4. pārbaudīt piegādātās Preces un piegādes atbilstību Vienošanai (t.sk. kvantitatīvo un kvalitatīvo atbilstību);
		5. pārbaudīt un parakstīt Piegādātāja iesniegto Pavadzīmi;
		6. pieteikt nekvalitatīvas Preces Defektu novēršanu;
		7. parakstīt Defektu aktu;
		8. risināt citus organizatoriskos jautājumus.
	3. Pasūtītāja darbinieks (Pasūtītāja pārstāvis), kas nav minēts Vienošanās 2.pielikumā, ir tiesīgs veikt Vienošanās 12.2.punktā minētās darbības uz atsevišķa Pasūtītāja pilnvarojuma pamata.
	4. Piegādātāja atbildīgā persona par Vienošanās izpildi: <>.
9. **Vienošanās grozīšanas kārtība**
	1. Visi Vienošanās grozījumi un papildinājumi ir spēkā tikai tādā gadījumā, ja tie ir rakstiski un abu Pušu pilnvaroto pārstāvju parakstīti un tie ir veikti ievērojot Publisko iepirkumu likuma 61.pantu.
	2. Piegādātājs tikai ar iepriekšēju rakstisku Pasūtītāja piekrišanu ir tiesīgs aizvietot kopumā ne vairāk kā 30% pozīcijas no Vienošanās 1.pielikumā norādītajiem materiāliem, izstrādājumiem un iekārtām ar tehniskajai specifikācijai atbilstošiem ekvivalentiem materiāliem, izstrādājumiem vai iekārtām, ja to piedāvātā cena nepārsniedz sākotnējā piedāvājumā norādīto un situācija atbilst kādam no šiem gadījumiem:
		1. tie vairs netiek ražoti un to tehniskie un kvalitātes rādītāji funkcionāli ir tādi paši vai labāki kā Vienošanās tekstā norādītajiem materiāliem, izstrādājumiem un iekārtām, un nodrošina to pašu funkciju, un Piegādātājs iesniedz attiecīgā ražotāja vai ražotāja pilnvarotā pārstāvja (iesniedzot pilnvarojumu apliecinošu dokumentu) apliecinājumu par konkrēta produkta ražošanas pārtraukšanu;
		2. pēc Vienošanās noslēgšanas ražotāji Precēm ir raduši inovatīvus risinājumus, par kuriem kādai no Pusēm objektīvu apsvērumu dēļ nebija zināms Vienošanās noslēgšanas brīdī, vai arī to piedāvāšana nebija iespējama iepirkuma norises laikā (tiek piedāvāts attiecīgās Preces jaunāks modelis), un Piegādātājs to ir gatavs piegādāt par ne lielāku cenu, kā tā piedāvājumā norādīto;
		3. Piegādātājs ir beidzis sadarbību ar attiecīgās Preces ražotāju vai tā pārstāvi un tam vairs nav iespējams šo Preci iegādāties, par ko Piegādātājs iesniedz attiecīgā ražotāja vai ražotāja pilnvarotā pārstāvja (iesniedzot pilnvarojumu apliecinošu dokumentu) apliecinājumu par sadarbības pārtraukšanu.
	3. Lai izmantotu Vienošanās 13.2.punktā noteiktās tiesības, Piegādātājs Pasūtītājam iesniedz informāciju par piedāvāto materiālu, izstrādājumu vai iekārtu, no kuras Pasūtītājs var pārliecināties, ka piedāvātā Prece atbilst sākotnējai tehniskajai specifikācijai, kā arī attiecīgo ražotāja vai ražotāja pilnvarotā pārstāvja (iesniedzot pilnvarojumu apliecinošu dokumentu) apliecinājumu.
	4. Pēc Vienošanās 13.3.punktā norādītās informācijas saņemšanas Pasūtītājs izvērtē informācijas atbilstību Vienošanās 13.2.punkta nosacījumiem. Ja Pasūtītājs piekrīt grozījumu veikšanai, uz minēto dokumentu pamata tiek sagatavots Vienošanās grozījumu protokols, un tie tiek pievienoti Vienošanās tekstam kā Vienošanās pielikumi, kas kļūst par neatņemamu Vienošanās sastāvdaļu. Šādā gadījumā Piegādātājam Vienošanās 10.1.punktā noteiktais līgumsods netiek piemērots un Puses ir tiesīgas vienoties par termiņa pagarinājumu, kas ir nepieciešams Piegādei. Šis termiņš aprēķināms, ņemot vērā brīdi, kad aizvietošanas nepieciešamība tiek konstatēta, un pagarinot Piegādes termiņu proporcionāli laikam, kas jau pagājis kopš pasūtījuma brīža. Pasūtītājam nav jāpamato savs atteikums sniegt Piegādātājam šajā punktā minēto piekrišanu.
	5. Vienošanās 13.2.punktā pielīgto tiesību Puses apņemas izmantot ar mērķi Pasūtītājam iegūt iespēju ilgtermiņā gūt labumu no Preces attīstības un tā nevar tikt izmantota ar mērķi ierobežot patiesas un godīgas konkurences principus.
10. **Vienošanās darbības termiņš un tā papildināšanas un izbeigšanas kārtība**
	1. Vienošanās stājas spēkā no tā parakstīšanas dienā un ir spēkā 12 mēnešus vai līdz kopējās līgumcenas sasniegšanai, atkarībā no tā, kurš no nosacījumiem iestāsies pirmais, izņemot gadījumus, kad Vienošanā tiek izbeigta, saskaņā ar Vienošanās nosacījumiem.
	2. Puses var izbeigt Vienošanos pirms termiņa, tikai savstarpēji rakstiski vienojoties.
	3. Pasūtītājam un Piegādātājam ir tiesības vienpusēji izbeigt Vienošanos pirms termiņa, brīdinot par to otro Pusi 15 darbdienas pirms izbeigšanas.
	4. Pasūtītājs ir tiesīgs vienpusēji atkāpties no Vienošanās, ja:
		1. ir stājies spēkā tiesas spriedums par Piegādātāja atzīšanu par maksātnespējīgu vai tiesa ir pieņēmusi lēmumu par Piegādātāja maksātnespējas procesa ierosināšanu;
		2. pret Piegādātāju tikušas vērstas tiesiskas darbības, kas saistītas ar aresta uzlikšanu vairāk kā 50% no Piegādātāja bilances aktīviem;
		3. vismaz piecas reizes piegādā nekvalitatīvu vai Vienošanās noteikumiem neatbilstošu Preci;
		4. vismaz divas reizes kavē Preces vai kādas tās daļas piegādi ilgāk par 30 dienām;
		5. nav varējis piegādāt vairāk kā 5% Preču pozīciju un par to nav informējis Pasūtītāju Vienošanās 4.9.punktā minētajā kārtībā;
		6. nav varējis piegādāt vairāk kā 5% Preču pozīciju un ir informējis Pasūtītāju Vienošanās 4.9.punktā minētajā kārtībā, bet Pasūtītājs nav piekritis šādiem grozījumiem, jo apstākļi neatbilst Vienošanās 13.2.punktam;
		7. pēc Vienošanās noslēgšanas atklājas, ka iesniedzot piedāvājumu, Piegādātājs ir apzināti sniedzis nepatiesu informāciju vai nepatiess izrādās jebkurš tā sniegtais apliecinājums vai informācija tehniskajā piedāvājumā;
		8. Piegādātājs Pasūtītājam nodarījis zaudējumus;
		9. Piegādātājs nepilda saistības atbilstoši Vienošanās nosacījumiem;
		10. Vienošanās nav iespējams izpildīt tādēļ, ka Vienošanās izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas
	5. Vienošanās 14.4.punktā noteiktajos gadījumos Vienošana ir uzskatāma par izbeigtu 7. dienā pēc attiecīga Pasūtītāja rakstveida paziņojuma nosūtīšanas Piegādātājam.
	6. Citos gadījumos Vienošanos var izbeigt vienpusēji tikai gadījumos, kas tieši paredzēti Latvijas Republikas normatīvajos aktos.
	7. Jebkurā Vienošanās izbeigšanas gadījumā Pasūtītājs apņemas 20 darbdienu laikā no tā izbeigšanas brīža atdot Piegādātājam visus saņemto un neapmaksāto Preci vai veikt pilnīgu samaksu par faktiski piegādāto un pieņemto Preci, kā arī nokārtot visas citas saistības pret Piegādātāju.
	8. Jebkurā Vienošanās izbeigšanas gadījumā Piegādātājs apņemas izpildīt visas saistības, kas radušās līdz Vienošanās izbeigšanas brīdim.
11. **Nobeiguma nosacījumi**
	1. Vienošanās nodaļu virsraksti ir lietoti vienīgi ērtībai un nevar tikt izmantoti Vienošanās noteikumu interpretācijai.
	2. Pusēm ir jāinformē vienai otra piecu darbdienu laikā par savu rekvizītu (nosaukuma, adreses, norēķinu rekvizītu un tml.) maiņu rakstiski, apstiprinot ar parakstu.
	3. Visus strīdus un domstarpības, kas varētu rasties sakarā ar līgumsaistību izpildi, Puses centīsies atrisināt sarunu ceļā. Gadījumā, ja 20 dienu laikā sarunu ceļā strīds netiks atrisināts, Puses vienojas strīdus risināt tiesā, atbilstoši Latvijas Republikas normatīvo aktu prasībām.
	4. Vienošanās sagatavota latviešu valodā, divos eksemplāros. Abiem Vienošanās eksemplāriem ir vienāds juridiskais spēks. Viens no eksemplāriem glabājas pie Pasūtītāja, otrs – pie Piegādātāja.
	5. Visos citos jautājumos, ko neregulē Vienošanās noteikumi, Puses ievēro spēkā esošajos Latvijas Republikas normatīvajos aktos noteikto kārtību.
	6. Puses ar saviem parakstiem apliecina, ka tām ir saprotams Vienošanās saturs, nozīme un sekas, tie atzīst Vienošanos par pareizu, savstarpēji izdevīgu un labprātīgi vēlas to pildīt.
	7. Vienošanai pievienoti šādi pielikumi: 1.pielikums – “Tehniskā specifikācija – Tehniskais, Finanšu piedāvājums” (Pasūtītāja Tehniskā specifikācija, Piegādātāja Tehniskais, Finanšu piedāvājums), 2.pielikums – „Pilnvaroto personu saraksts”.
12. **Pušu rekvizīti un paraksti**

|  |  |
| --- | --- |
| **Pasūtītājs:** | **Piegādātājs:** |

|  |  |
| --- | --- |
| **Rīgas Tehniskā universitāte**Kaļķu iela 1, Rīga, LV-1658Izgl. iestādes reģ.Nr.3341000709PVN reģ.Nr.LV90000068977Valsts kase, BIC – TRELLV22LV46TREL915101S000000**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** Finanšu prorektors I. Eriņš | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |